paragraph_text: Like a Virgin nije odmakao od svog prethodnika, ali je materijal na albumu bio snažniji. Osim s Rodgersom, Madonna je surađivala i s bivšim dečkom Stevenom Brayom, koji je producirao većinu pjesama s albuma. Na albumu je prevladavao dance-pop zvuk, ali i elementi synthpopa i New wave glazbe. Nakon objavljivanja, album je primio različite komentare kritičara, ali je bio velika komercijalna uspješnica. Ovo je bio Madonnin prvi broj 1 na Billboard 200 ljestvici, dok je u Top 10 dospio u Njemačkoj, Italiji, Nizozemskoj, Novom Zelandu, Španjolskoj i Ujedinjenom Kraljevstvu. Albumu je Recording Industry Association of America (RIAA) dodijelila dijamantnu certifikaciju za prodanih deset milijuna primjeraka u Sjedinjenim Državama. U svijetu je album prodan u 21 milijun primjeraka, što ga dovodi na popis najprodavanijih albuma svih vremena.